718 E. Mxzn, 
miniatae, tubulosae, septo angustissimo completo separatae, ideo- 
que sulcum efficientes, in cuius fundo suturae serius vel etiam 
nunquam sponte dehiscentes latent. Pollen, nescio an cor- 
ruptione, in massam [ílavescentem cerae similem compactum. 
Stigma magnum, in fundo tubi sessile, pulvinatum planiuscu- 
lum album, trigonum, sulcis tribus medio confluentibus in par- 
tes tres triangulares transversim tenuissime striatas tanquam in 
lobos depressos divisum, staminum lobis iterum respondentes, 
ita ut in toto flore nulla prorsus partium alternatio. Germen 
extus tubo floris conforme, nec ullo termino ab eo distinctum; 
intus disco carnoso stigma ferente horizontaliter expanso clau- 
sum, in sicco et ut suspicor in vivo quoque maximam ad par- 
iem cavum, membrana epidermoidea aeque ac totus flos interior 
vestitum.  Placentae omnino insolitae filis constant crassiu- 
sculis rectis, a disco stigmatophoro profectis, lateralibus in su- 
periorem parietis partem cito desinentibus, reliquis iisque plu- 
ribus brevioribusque libere suspensis, cunctis substantia spon- 
giosa intertexta iunctis. Cui substantiae ovula adnata partim 
partimque ut videtur innata sunt. taque stigmate quidem tri- 
sulco tria ovaria perianthii laciniis opposita indicari videntur, 
sed in germen uniloculare toto circuitu similare confusa, revera 
discriminari nequeunt. Fructus, germine in pomi mediocris 
molem aucto, perianthioque, quousque stamina superat, decesso, 
bacca fit spuria, extus obducta cortice fragili verrucoso-leproso, 
pone basin postinde circumscisso, intus in vivo succulenta 
(Thunb.), in sicco spongiosa totaque farcta substantia illa ger- 
minis partem superiorem replente. Semina magnitudine vix 
aucta, intra dictam substantiam nidulantia, albuminosa, testa 
nucleoque continuis. Embryonem discernere non potui. 
